b'\n_START_ARTICLE_\nConflict: Desert Storm II\n_START_SECTION_\nHandling\n_START_PARAGRAPH_\nGjennom spillets ti oppdrag m\xc3\xa5 de fire soldatene gjennomf\xc3\xb8re en rekke ulike oppgaver. I spillets f\xc3\xb8rste oppdrag befinner man seg i Al-Hadar hvor Red Team m\xc3\xa5 sl\xc3\xa5 seg sammen med en Delta-tropp som er fanget i byen. Etter \xc3\xa5 ha kjempet seg inn til Delta-troppen, d\xc3\xb8r to av Delta-soldatene etter \xc3\xa5 ha bli truffet av en irakisk granat fra en bombekaster mens Delta-troppen kjemper seg mot en bunker. I denne bunkeren, en kommunikasjonsbunker, m\xc3\xa5 Red Team tre Delta-soldater fra irakiske styrker f\xc3\xb8r de og sersjanten deres blir evakuert._NEWLINE_Red Team blir s\xc3\xa5 sendt til et annet sted for \xc3\xa5 \xc3\xb8delegge en kommunikasjonsbunker, men blir fakket. De klarer \xc3\xa5 r\xc3\xb8mme, og blir siden sendt videre til et biokjemisk anlegg hvor langdistansemissiler blir fylt med den livsfarlige gassen sarin. Etter \xc3\xa5 ha \xc3\xb8delagt den kjemiske trusselen, m\xc3\xa5 Red Team hjelpe \xc2\xab2nd Marine Division\xc2\xbb med \xc3\xa5 sikre et oljeraffineri som har blitt tatt over av irakiske styrker og skal \xc3\xb8delegges. Oppdraget ender med at marine-infanteriet blir tatt i bakholdsangrep, og mange av dem blir skutt og drept._NEWLINE_Red Team hjelper ogs\xc3\xa5 til med \xc3\xa5 sikre Kuwait By ved \xc3\xa5 kj\xc3\xb8re rundt i en M2 Bradley Fighting Vehicle, et milit\xc3\xa6rt kj\xc3\xb8ret\xc3\xb8y, mens man dreper irakiske soldater f\xc3\xb8r man til slutt kommer frem til fiendtlig artilleri. Red Team beordrer s\xc3\xa5 et luftangrep for \xc3\xa5 \xc3\xb8delegge dem, og spillet ender med at Kuwait blir frigjort, og emiren av Kuwait takker FN-koalisjonen for deres milit\xc3\xa6re assistanse.\n_START_SECTION_\nSpillbarhet\n_START_PARAGRAPH_\nSom i spillets forgjenger kan man ogs\xc3\xa5 her velge om de fire spesialsoldatene skal v\xc3\xa6re en del av den britiske SAS-styrken eller fra amerikanske Delta Force. Spilleren kan til enhver tid bytte mellom de fire karakterene, og kan ogs\xc3\xa5 gi ordre til de man ikke styrer. P\xc3\xa5 PlayStation 2 kan to spillere spille samtidig og styre to karakterer hver, men p\xc3\xa5 Xbox og GameCube kan opptil fire spillere spille samtidig. Spilleren er ikke bundet til v\xc3\xa5pnene karakterene starter med - man kan plukke opp v\xc3\xa5pen og ammunisjon fra drepte fiender.'